გაზპრომი

გაზპრომი (LSE: OGZD; რუს.: ОАО Газпром) — უდიდაში რუსული კომპანია დო ორთაშობური აირიშ უშხუაში მაწარმაფალი (მარეწე) მოსოფელს.

2004 წანაშო გაზპრომი ორთაშობური აირიშ აკა მაწარმე რდჷ მუჭოთ მინიმუმ ბოსნია-ჰერცეგოვინას, ესტონეთის, ფინეთის, ლატვიას, ლიეტუვას, მოლდოვას დო სლოვაკეთის, თაშნეშე 97% ბულგარეთის, 89% უნგრეთის, 86% პოლონეთის, 75% ჩეხეთის, 67% თურქეთის, 65% ავსტრიას, ~40% რუმინეთის, 36% გერმანიას, 27% იტალიას, 25% საფრანგეთის. ევროპაშ რსხუ მუშ გაზიშ ოზირუეშ 25%-ის გაზპრომშე ღებულენს.

$31 მილიარდიშ მუდანობაშ გიმოჩამათ 2004 წანას გაზპრომს რუსეთიშ ორთაშობური აირიშ წარმებაშ 93% წილი უღუდჷ, 28.800 კმ³ - რეზერვეფით კომპანია მართუნს მოსოფელიშ გაზიშ რეზერვეფიშ 16%-ის (2004 წანაშ მუნაჩემეფით). ნავთობიშ კამპანია სიბნეფტიშ ჸიდირიშ უკულ გაზპრომი 119 მილიარდი ბარელი ნავთობიშ რეზერვით ხვალო საუდიშ არაბეთის დ ირანს აკმასქიდუ, მუჭოთ ნავთობიშ დო ნავთობიშ ექვივალენტური ორთშობური გაზიშ მოსოფელიშ უდიდაში მაღვენჯი.

გაზიშ რეზერვეფიშ დო მოსოფელიშ არძაშე გჷრძე გაზოულარი რშვილიშ (150.000 კმ) მოხ, კომპანიას უღუ აქტივეფი საბანკო, სადაზღვევო, მედიაშ, ოაკაგაფალი დო ოფუტე-მეურნობაშ სფეროეფს.

$270 მილიარდიშ მუდანობაშ საბაზრო კაპიტალიზაციათ (2006 წანაშ მესიშ მუნაჩემეფით), გაზპრომი მოსოფელიშ სიდიდათ მასუმა კორპორაცია რე თე პარამეტრით.

კატეგორია:რუსეთიშ კომპანიეფი
კატეგორია:მოსოფელიშ უშხუაში კომპანიეფი